Meniran utawa "Phyllanthus urinaria, Linn" iku salah sijiné tetuwuhan sing duwé manpangat akèh kanggo kasarasan. Tetuwuhan iki dianggep kaya tuwuhan suket biyasa, ora ana sing ngopèni, lan gampang anggoné digoleki. Tukul ana ing kebon lan pekarangan-pekarangan latar omah. Meniran bisa tukul subur ana aing papan sing "lembab", lan ana lemah kira-kira duwé dhuwur nganti 1000 mèter nduwure segara. Godhong meniran wujudé kaya sirip cacahé genep saben salarik, godhonge kalebu godhong majemuk ukurane cilik lan lonjong.